**201023**

**Ошия**

***«Мен оларды опасыз мінездерінен сауықтырып, өз мейіріміме сәйкес жақсы көремін. Себебі оларға деген қаһарым қайтты.»***

***(Ошия 14:5)***

Тұңғышы дүниеге келгенде, ол оған еврейше Ізрел есімін берді, яғни бұл «Тәңір Иеміз бәрін құртып тастайды!» дегенді білдіреді. Екінші болып қыз туылды, оның есімі Лорухама, яғни «Рақым-көрмеген» дегенді білдіреді. Осы кезде, адамдар арасында, «Гомерді басқа еркектердің арасында жиі көреміз» деген өсектер тарай бастады. Алайда, Ошия, оған үйленуді Құдай бұйырғаннан кейін, оның қаншалықты жаман әйел (ең болмағанда басқалардың көз алдында) болғаны маңызды емес екеніне сенімді болды.

Бұл біртүрлі болып көрінуі мүмкін, бірақ Құдай Ошияға жаман атақты әйел, Гомерге, үйленуін бұйырды, өйткені, олардың некесі арқылы, Исраилдің Жаратқан Иеге опасыздық жасап, азғындыққа салынып кеткен бейнесін көрсеткісі келді.

Кейбір жақсы ниетті адамдар Ошияға: «Гомерден жақсылық күтуге болмайды» -деп еске салатын. Олар жиіркенішпен: «Оның өткен өміріне қарасай», - деді. Басқалары оны ашық түрде «жезөкше» деп атады. Бұрын оның жасағанын кім жоққа шығара алады? Олар: «Қандай ұят! Ол лайықты әйелге үйленуі керек еді!» - деп айтатын.

Үшінші баласы туылғанда, Ошия оған есімді оңай тапты. Оның ойлағаны дұрыс болып шықты. Ол бұл баланың әкесі емес еді. Жаңа туылған нәрестеге Лоамми есімі берілді, бұл «Менің халқым емес» дегенді білдіреді. Көп ұзамай, Гомер біржолата үйден кетіп қалды.

Мен сол кездегі Ошияның үйінде болған жағдайды елестетіп көрдім. Балаларын төсекке жатқызып жатқанда: «Әке, анам қайда? Ол неге үйге келмейді?» деген сұрақты естігенде, оның жүзі жабырқап, өте шаршаған дауыспен: «Біз аналарың үшін мінажат етіп, Құдайдан оны үйге әкелуін сұрауымыз керек» деп жауап берген шығар.

Ақыры, Жаратқан Ие, Гомерді шынымен үйге алып келді, бірақ бұған дейін оның әр түрлі ер адамдармен болғанын бәрі білген. Бұл туралы Ошияның өзі былай деп айтады: «Бұдан кейін Жаратқан Ие маған тіл қатып былай деді: «Бар, ашынасы бар, неке адалдығын бұзып келген әйеліңе қайтадан сүйіспеншілік көрсет. Дәл солай исраилдіктер бөтен тәңірлерге табынып, оларға мейіз бумаларын ұсынуды жақсы көрсе де, Мен, Жаратқан Ие, Исраил халқын әлі де сүйемін».» (Ошия 3:1)